HU Az Európai Unió Hivatalos Lapja C 244/19

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv (1) alapján

(Hirdetmény folyékony és gáznemű szénhidrogének bányászati kutatására vonatkozó kizárólagos engedélyek – ún. „Permis du Languedoc” és „Permis des Plaines du Languedoc” – iránti kérelmekről)

(EGT-vonatkozású szöveg)

(2008/C 244/06)

2007. április 19-én kelt, és 2008. május 16-án helyesbített kérelmében a Languedoc Petroleum Development Ltd társaság – székhelyének címe: Wembley Point, 1 Harrow Road, Wembley, Middlesex HA9 6DE, Egyesült Királyság – folyékony és gáznemű szénhidrogének kutatására feljogosító kizárólagos engedélyért – ún. „Permis du Languedoc”-ért – folyamodott öt éves időtartamra, körülbelül 2 348 négyzetkilométernyi, Aude és Hérault megyében fekvő területre.

2008. január 28-i kérelmében a Lundin International SA társaság – székhelyének címe: Maclaunay, F-51210 Montmirail – folyékony és gáznemű szénhidrogének kutatására feljogosító kizárólagos engedélyért – ún. „Permis des Plaines du Languedoc”-ért – folyamodott öt éves időtartamra, a Permis du Languedoc-ért benyújtott kérelemben megjelölttel azonos területre.

Az engedélykérelmek tárgyát képező terület határvonalát a fokban megadott földrajzi koordinátáikkal meghatározott alábbi pontokat felsorolásuk sorrendjében összekötő hosszúsági és szélességi körök ívei alkotják, kezdő meridiánnak a párizsi hosszúsági kört véve.

Csúcs Hosszúság Szélesség A 1,30 gr K 48,40 gr É B 0,90 gr K 48,40 gr É C 0,90 gr K 48,30 gr É D 0,60 gr K 48,30 gr É E 0,60 gr K 48,20 gr É F 0,40 gr K 48,20 gr É G 0,40 gr K 47,90 gr É

H pont: az é. sz. 47,90°-nál húzódó szélességi kör és a Földközi-tenger partjának metszéspontja.

I pont: a k. h. 1,30°-nál húzódó hosszúsági kör és a Földközi-tenger partjának metszéspontja.

A H és az I pontok között: a Földközi-tenger partvonala.

A kérelmek benyújtása és az engedély kiadásának feltételei

Az eredeti kérelmek és a versengő kérelmek benyújtói kötelesek igazolni, hogy teljesülnek a bányászati engedélyekről és a földfelszín alatti tárolási engedélyekről szóló, 2006. június 2-i 2006-648. sz. rendelet (décret) (Journal officiel de la République française, 2006. június 3.) 4. és 5. cikkében meghatározott feltételek.

E hirdetmény közzétételétől számítva kilencven napon belül az érdekelt társaságok versengő kérelmet nyújthatnak be az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogén-bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekről és a földfelszín alatti tárolásra vonatkozó engedélyekről szóló 2006-648 sz. rendelet állapított meg. A versengő kérelmeket az alább megadott címen lehet benyújtani a bányászatért felelős miniszterhez.

Az eredeti és a versengő kérelmekről a bányászati engedélyek odaítélésének a fenti rendelet 6. cikkében meghatározott kritériumai alapján születik döntés, legkésőbb 2009. október 1-jén.

A tevékenység gyakorlásának és megszüntetésének feltételei és követelményei

A kérelmezők figyelmébe ajánljuk a bányászati törvénykönyv 79. és 79.1. sz. cikkét és a bányászati tevékenységről, a földfelszín alatti tárolási tevékenységről, valamint a bánya- és a földfelszín alatti tárolási rendjéről szóló, 2006. június 2-i 2006-649 sz. rendeletet (décret) (Journal officiel de la République française, 2006. június 3.).

További felvilágosításért a környezetvédelemért, az energiáért, a területszabályozásért és a fenntartható fejlődésért felelős minisztériumhoz fordulhat: Ministère de l'écologie, de l'énergie, de l'aménagement du territoire et du développement durable (direction générale de l'énergie et du climat, direction de l'énergie, SD2, bureau exploration et production des hydrocarbures), 41, boulevard Vincent Auriol, F-75703 Paris Cedex 13 (tel.: (33) 144 97 23 02, fax: (33) 144 97 05 70).

A fent említett törvényi és rendeleti rendelkezéseket megtekinthetők a Légifrance honlapon:

http://www.legifrance.gouv.fr

(1) HL L 164., 1994.6.30., 3. o.